《送茶》
宋代·刘黻

我得新焙珍如金，持以饷君将我心。
纵无龙文与棋局，白云一碗搜书林。
玉川不作陆羽沈，茫茫世上谁知音。
昙济道人亦复往，八公山顶留荒岑。
我生与渠似有分，一日不见几成瘖。
槟榔是弟橄兄，太抵苦涩味乃深。
车声出鼎策奇隽，书窗静坐闻山禽。

作者简介：（1217—1276）温州乐清人，字声伯，号蒙川、质翁。少读于雁荡山僧寺，理宗淳祐十年试入太学。以上书忤执政，安置南安军。及还，复极言政治得失。以材署昭庆军节度掌书记，由学官试馆职。历监察御史，改正字，官至吏部尚书兼工部尚书、中书舍人。元兵陷临安，陈宜中谋拥二王，迎黻共政，行至罗浮病卒。有《蒙川遗稿》。